
Ministru kabineta sēdes protokollēmums

Noteikumu projekts "Grozījumi Ministru kabineta 2024. gada 20. februāra noteikumos Nr. 119 "Eiropas Savienības Atveseļošanas un noturības mehānisma plāna 2.2. reformu un investīciju virziena "Uzņēmumu digitālā transformācija un inovācijas" 2.2.1.5.i. investīcijas "Mediju nozares uzņēmumu digitālās transformācijas veicināšana" pasākuma "Mediju nozares uzņēmumu procesu modernizēšana" īstenošanas noteikumi""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Pieņemt zināšanai finansējuma pārdali Latvijas Atveseļošanas un noturības mehānisma plāna 2. komponentes "Digitālā transformācija" ietvaros 3 400 000 euro apmērā no  2.3. reformu un investīciju virziena "Digitālās prasmes"  2.3.1.3.i. investīcijas pasākuma "Pašvadītas IKT speciālistu mācību pieejas attīstība" uz 2.2. reformu un investīciju virziena "Uzņēmumu digitālā transformācija un inovācijas" 2.2.1.5.i. investīcijas "Mediju nozares uzņēmumu digitālās transformācijas veicināšana" pasākumu "Mediju nozares uzņēmumu procesu modernizēšana".
· 4. Kultūras ministrijai sadarbībā ar Finanšu ministriju Latvijas Atveseļošanas un noturības mehānisma plāna grozījumu izstrādes procesā vērtēt iespējas 2.2.1.5.i. investīcijas "Mediju nozares uzņēmumu digitālās transformācijas veicināšana" ietvaros nodrošināt ieguldījumu Atveseļošanas un noturības mehānisma plāna 65. mērķa rādītāja "To IKT speciālistu skaits, kas sagatavoti, izmantojot neformālu mācību pieeju" izpildē.
· 5. Pēc Projekta spēkā stāšanās un Eiropas Komisijas saskaņojuma par Atveseļošanas fonda finansējuma pārdali Centrālai finanšu un līgumu aģentūrai veikt grozījumus 2.2.1.5.i. investīcijas "Mediju nozares uzņēmumu digitālās transformācijas veicināšana" pasākuma "Mediju nozares uzņēmumu procesu modernizēšana" atlases nolikumā, palielinot 2.2.1.5.i. investīcijas "Mediju nozares uzņēmumu digitālās transformācijas veicināšana" pasākuma "Mediju nozares uzņēmumu procesu modernizēšana" ietvaros pieejamo finansējumu, un informēt projekta iesniedzējus, kuru projektu īstenošanai atlases ietvaros bija nepietiekams finansējums, par turpmāko rīcību. 

